| Papamoscas cincento*Muscicapa striata* |
| --- |
|  |
| Estado de conservación |
| Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Passeriformes |
| Suborde: | Passeri |
| Infraorde: | Passerida |
| Superfamilia: | Muscicapoidea |
| Familia: | Muscicapidae |
| Xénero: | *Muscicapa* |
| Especie: | ***M. striata*** |

 |
| Nome binomial |
| *Muscicapa striata*(Pallas, 1764) |

O **papamoscas cincento** (*Muscicapa striata*) é unha especie de ave paseriforme, suborde dos Passeri, infraorde dos Passerida, superfamilia dos muscicapoideos e familia dos muscicápidos, pertencente ao xénero *Muscicapa*.

De pequeno tamaño, ten unha lonxitude de 13,5 a 15 cm.

Hábitat
-------

O papamoscas busca zonas de arboredos onde as árbores preséntense pouco densas e con espazos entre as súas ponlas. Tamén en zonas urbanas, campo aberto, hortos, cultivos, xardíns etc. O hábitat difire dunha a outra rexión de Europa.

Dieta
-----

O papamoscas cincento aliméntase de insectos voantes, principalmente dípteros e himenópteros pero tamén lepidópteros, coleópteros etc. Posúe unha técnica de caza moi particular, atrapando aos insectos ao voo dende unha ponla que domine o seu territorio á que volverá tras conseguir a presa, é dicir, realizando voos curtos. Os insectos son cazados nas proximidades inmediatas ás árbores, o que explica a necesidade de ter ponlas exteriores libres de follas sobre o seu territorio. Frecuentemente caza dende un arame do tendido eléctrico, unha corda, un aramado, un poste ou un valado. Máis raramente, pode inxerir bagas de sabugueiro ou outros arbustos.

Reprodución
-----------

Pito de Muscicapa striata
*Cuculus canorus canorus* + *Muscicapa striata*
A nidificación é efectuada dende finais de maio a finais de xullo, ás veces até en agosto para as derradeira niñadas. O niño, está feito de talos e pequenas raíces secas e é construído nos buratos das árbores ou máis raramente nalgunha cavidade mural, estando situado a unha altura moi variable. A abertura da cavidade debe ser bastante ancha, o que explica que a miúdo as niñadas sexan destruídas por córvidos ou roedores. Frecuentemente efectúan dúas niñadas. O territorio pode ser moi limitado: de 0,2 a 1 ha.

Distribución
------------

* **A nivel mundial**. Presenta unha distribución euroturquestana, aínda que abrangue toda Europa, dende o norte de Escandinavia até o mediterráneo, incluíndo as grandes illas e o norte de África, incluído Mongolia (polo leste) e parte do Himalaia. A maior parte da poboación europea desta especie atópase en Suecia, Finlandia, Rusia e Belarús.
* En **España**, constitúe unha especie nidificante que está presente en todas as comunidades autónomas peninsulares, así como en Baleares.

Migración
---------

Migratorio transahariano. A alimentación do papamoscas cincento, convérteo nunha ave necesariamente migratoria. Deixan Europa a partir de agosto até mediados de outubro para establecerse durante o inverno na África tropical, tanto en sabanas como en bosques tropicais. A volta primaveral efectúase a principios de maio. As securas das últimas décadas en Sahel e a desertización crecente provoca unha mortalidade moi elevada nestas aves durante as migracións.

Poboación
---------

As poboacións de papamoscas cincento están en decadencia case en toda a súa área de distribución. As causas desta decadencia non son totalmente coñecidas, cabendo supor que entre elas se atopan as securas extremas do Sahel (secas en África), os veráns fríos e húmidos nas súas áreas de reprodución, a desaparición na paisaxe de elementos tales como as sebes ou verxeis, así como o emprego de praguicidas nas hortas, son unhas causas moi probables. A conservación dos vellos verxeis é pois unha das medidas de conservación favorables para a especie. Tamén afectan ás poboacións desta especie a caza ilegal realizada por paxareiros.

Bibliografía
------------

* SHARROCK, J. (edit.). (*The atlas of breeding birds in Britain and Ireland*. T & AD Poyser. Calton (1976).
* HERRERA, C. *Evolución estacional de las comunidades de paseriformes en dos encinares de Andalucía occidental*. Ardeola (1980).
* POTTI, J. *Las comunidades de aves del Macizo de Ayllón*. Tesis doct. Univ. Compl. Madrid (1985).
* CARNERO, J. & S. PERIS. *Atlas ornitológico de la provincia de Salamanca*. Deputación. Salamanca (1988).
* TUCKER, G.M. & M.F. HEATH (eds.). *Birds in Europe: their conservation status*. BirLife Intern. Cambridge (1994).

Ligazóns externas
-----------------

|  |  |
| --- | --- |
|  | Commons ten máis contidos multimedia sobre:  ***Papamoscas gris*** |

* Ficha da especie (PDF), por Javier Blasco-Zumeta

|  |  |
| --- | --- |
| Control de autoridades | 
* Wd: Q26607
* GEC: 0129437
* GND: 4158092-8

 |

|  |  |
| --- | --- |
| Identificadores taxonómicos | 
* ADW: Muscicapa\_striata
* Avibase: EE8206E703914D22
* BioLib: 8931
* BirdLife: 22709192
* Dyntaxa: 103017
* eBird: spofly1
* EPPO: MUSPST
* EUNIS: 1154
* FE: 97159
* FE-New: ID
* Fossilworks: 369549
* GBIF: 2492576
* iNaturalist: 12971
* IRMNG: 11227658
* ITIS: 561250
* IUCN: 22709192
* NBN: NHMSYS0000530498
* NCBI: 1293958
* Soortenregister: 139812
* TAXREF: 4319
* WoRMS: 558563
* Xeno-canto: Muscicapa-striata

 |